CELEX: 62019TA0134
Language: sk
Date: 2021-03-10 00:00:00
Title: Vec T-134/19: Rozsudok Všeobecného súdu z 10. marca 2021 – AM/EIB („Verejná služba – Zamestnanci EIB – Odmeňovanie – Prípustnosť – Lehota na podanie návrhu na začatie zmierovacieho konania – Akt spôsobujúci ujmu – Príspevok na geografickú mobilitu – Preloženie do externej kancelárie – Zamietnutie priznania príspevku – Žaloba o neplatnosť a o náhradu škody“)

17.5.2021   
            
            
               SK
            
            
               Úradný vestník Európskej únie
            
            
               C 189/16
            
         
      Rozsudok Všeobecného súdu z 10. marca 2021 – AM/EIB
      (Vec T-134/19) (1)
      
      („Verejná služba - Zamestnanci EIB - Odmeňovanie - Prípustnosť - Lehota na podanie návrhu na začatie zmierovacieho konania - Akt spôsobujúci ujmu - Príspevok na geografickú mobilitu - Preloženie do externej kancelárie - Zamietnutie priznania príspevku - Žaloba o neplatnosť a o náhradu škody“)
      (2021/C 189/18)
      Jazyk konania: francúzština
      
         Účastníci konania
      
      
         Žalobca: AM (v zastúpení: L. Levi a A. Champetier, advokátky)
      
         Žalovaná: Európska investičná banka (v zastúpení: G. Faedo a M. Loizou, splnomocnení zástupcovia, za právnej pomoci A. Dal Ferro, advokát)
      
         Predmet veci
      
      Návrh, založený na článku 270 ZFEÚ a článku 50a Štatútu Súdneho dvora Európskej únie, jednak na zrušenie rozhodnutí EIB z 30. júna a 11. decembra 2017, ako aj v prípade potreby rozhodnutia prezidenta EIB z 20. novembra 2018 potvrdzujúceho tieto rozhodnutia, ktorými EIB žalobcovi zamietla priznanie príspevku na geografickú mobilitu, a jednak na náhradu majetkovej a nemajetkovej ujmy, ktorú žalobca údajne utrpel v dôsledku uvedených rozhodnutí
      
         Výrok rozsudku
      
      
                  1.
               
               
                  Rozhodnutia Európskej investičnej banky (EIB) z 30. júna a 11. decembra 2017 sa zrušujú v rozsahu, v akom zamietajú AM príspevok na geografickú mobilitu.
               
            
                  2.
               
               
                  V zostávajúcej časti sa žaloba zamieta.
               
            
                  3.
               
               
                  EIB je povinná znášať svoje vlastné trovy konania a nahradiť trovy konania, ktoré vznikli AM.
               
            
         (1)  Ú. v. EÚ C 155, 6.5.2019.